Aan die voete van die Vader: Isak Burger Graffiti Boeke
Soek resultate: Isak Burger
Aan die voete van die Vader is 'n dagboek uit die pen van bekende outeur Isak Burger.
In 365 kragtige oordenkings sal lesers geestelik verryk en verkwik word. Die oordenkings sal die Here ook ŉ groter werklikheid vir mans en vroue in hulle lewe laat word. Enkele temas wat in hierdie dagboek voorkom, is rentmeesterskap, vergifnis, seën, genade, gebed, dissipelskap en Woordstudie.
Aan die voete van die Vader sal lesers inspireer om meer toegewyde volgelinge van Jesus te word.
Terwyl die skadu van sy eie dood oor Hom gehang het, het Jesus van troos gepraat. Terwyl Hy geweet het dat Hy enkele ure later in die ongenadige hande van soldate sou wees, het Jesus gesê: “Julle moet nie onsteld wees nie. Glo in God; glo ook in My. In die huis van my Vader is daar baie woonplek ...” (Joh. 14:1-2).
Die dood (veral vir hulle wat agterbly) is een van die mees ontstellende en traumatiese gebeure op aarde. Hoe meer voortydig die dood van 'n geliefde is, hoe groter is die ontsteltenis, hoe meer is die vrae. Jesus Sélf was ontsteld na die dood van sy vriend, Lasarus: “Toe Jesus sien dat Maria huil ... het sy gemoed vol geskiet en was Hy aangedaan” (Joh. 11:33).
Maak jou oë oop vir die onsienlike wêreld rondom ons.
Elke mens het deel aan twee wêrelde: die fisiese wê­reld waarvan jy jou met jou sintuie kan vergewis, en die gees­tes­wêreld waarvan 'n mens nie langs fisiese kanale insig kan kry nie. Die feit dat sommige mense die bestaan van hierdie geesteswêreld ontken, bete­ken beslis nie dat dit nie bestaan nie of dat ons nie deel is daarvan nie.
In Die geesteswêreld werp Isak Burger lig op hierdie onsienlike wêreld rondom ons. Hy fokus op veral vyf hoof­dele:
Die realiteit van die geesteswêreld
God en die geesteswêreld
Satan en sy demone
Die gelowige en die geesteswêreld
Isak Burger wys vir gelowiges in hierdie boek daar­op dat dit nood­saaklik is om kennis te neem van die gees­teswêreld en wat daarin gebeur, want dit raak ons elkeen.
Die dood en die lewe hierna
Dr. Isak Burger is 'n kerkleier, prediker, gesinsman en veral iemand wat Jesus Christus liefhet en verkondig. Een van sy grootste vreugdes as skrywer is om te hoor hoe mense vrede vind deur sy boeke. Hy skryf met passie omdat hy die hel armer en die hemel ryker wil maak.
12 omroepers en bekende stemme van Radiokansel skryf saam met die doel om jou te laat nadink oor jou eie lewe en hoe jy 'n verskil kan maak.
Elke dag is 'n nuwe geskenk wat ons ontvang om oop te maak en te geniet. Soms sien ons dit as vanselfsprekend, maar eintlik moet ons daarna toe streef om elke dag 'n verskil te maak - elke geskenk wat ons kry, iets terug te gee.
12 van Radiokansel se omroepers, soos Janine van Niekerk, Wanda Bam, Brad Kirsten, Jannie Pelser en ander skryf saam aan die splinternuwe Bybeldagboek, 'n Nuwe dag. En die doel? Om jou elke dag te herinner dat jy die dag as geskenk ontvang het en jou beste moet gee om iets terug te gee.
Sien weer die wonderwerk in 'n dag raak. Staan stil en waardeer die klein dingetjies. Wees dankbaar dat jy nog 'n kans gekry het om 'n verskil te maak.
Elke skrywer kry 'n maand om sy of haar oordenkings te skryf. Wat dit so uniek maak is dat jy verskillende stemme sal hoor en elke boodskap sal 'n nuwe, vars aanslag hê.
5 Minute voor en na die dood
Die dood is deel van die lewe. 'n Werklikheid wat mense seermaak, maar ook die begin is van alles wat hierna gebeur.
En dís waaroor mense so baie vrae het.
â— Is elkeen se sterfdatum vooruitbepaal - en deur wie?
â— Wat gebeur net voor jy jou laaste asem uitblaas?
â— Wat ervaar jy wanneer jy sterf en waar is jy net daarna?
â— Hoe lyk die hel en moet gelowiges bang wees om daar te beland?
â— Kan mense ná selfdood hemel toe gaan?
â— Hoe sal dit wees om vir ewig by Jesus te wees?
5 minute voor en ná die dood ontrafel die geheime en misterie van doodgaan.
Dit praat reguit teen onbybelse geloofsbeskouings en waarsku dat jy nou die regte besluite moet neem.
Maar dis nie 'n bangmaakpreek nie!
Jesus se woorde oor die hiernamaals in Lukas 16:19-31 sal al jou vrae beantwoord.
Isak Burger se wysheid uit die Woord sal jou vrese vervang met sekerhede oor genade wat vir elkeen beskikbaar is.
'Jy sal nuwe waardering kry vir die voorreg van voluit lewe met 'n uitsig op heerlike dinge wat vir jou wag.
En as jy treur oor 'n geliefde wat dood is, sal jy getroos voel en weet: Eendag sien ons mekaar weer.'
Die laaste dae van Jesus
Isak Burger , Leon Wagner
Dit gaan nie net oor 'n aangrypende historiese gebeurtenis nie. Dit gaan oor die verskil wat dit in die lewens van honderde miljoene mense gemaak het - die verskil tussen hemel en hel.
Jou verhouding met en jou liefde vir God staan in direkte verband met jou begrip en waardering van die gebeure tydens Die laaste dae van Jesus. Hierdie boek wil jou help om God se liefde en die heilsgebeure beter te verstaan. Wat regtig met Jesus gebeur het, maak saak!
Om die volle impak van wat gebeur het te verduidelik, is daar in hierdie boek aanvullende mediese inligting. 'n Forensiese patoloog interpreteer
die Bybelse gebeure vanuit sy kennis en verduidelik wat liggaamlik aan Jesus gedoen is.
Waarom moet gelowiges weet wat die intensiteit van die marteling van Jesus was? Die wrede, forensiese feite is nodig om die suikerlagie wat
mense om die kruisiging geplaas het af te ruk. Dis afgryslik om te wete te kom hoeveel bloedverlies Jesus gely het, hoe geseling en senuwees
wat beskadig is moontlik tot hartversaking gelei het. Maar terselfdertyd kan jy weet dat Hy dit vir jou verlossing gedoen het. Dit kan jou geloof
versterk en hoop gee in 'n wêreld wat nie meer glo nie.
DR ISAK BURGER is bekend as kerkleier en skrywer van boeke soos Die eerste 5 minute in die hemel. Sy grootste passie is om mense aan Jesus bekend te stel. Hy fokus in sy studies, preke, skryfwerk en besoeke aan Israel op wie Jesus is en wat Hy gedoen het.
DR. LEON WAGNER is 'n forensiese patoloog met 'n privaat praktyk wat al meer as 10 000 nadoodse ondersoeke gedoen het. Hy tree gereeld by kerke op om die Bybelse weergawe van die kruisgebeure toe te lig met sy kennis oor die volle impak van wat met Jesus gebeur het.
Dit is die wyse man wat sterk is
Christelik / Christian: Mans / Men's Interest
Stephan Joubert, Isak Burger, Johann Symington
Christelik / Christian - Mans / Men's Interest
R 67Jy spaar R 7
Wie verstaan mans se geestelike behoeftes? Mans natuurlik ...
In hierdie boek besin 30 mans uit verskillende agtergronde en met uiteenlopende beroepe oor sake wat vir mans belangrik is. Dis bedoel vir al die mans in 'n vrou se lewe: huweliksmaat, pa, skoonpa, seun, oupa, broer, neef, oom ...
Die 120 dagstukke bied motivering aan die sterker geslag om doelgerig én sag te wees. Om 'n leier te wees, maar nie 'n diktator nie. Om sonder
arrogansie, maar met gesag 'n man na God se hart te wees. En om verhoudings te hê wat gekenmerk word deur liefde en respek.
Die dood omring jou van alle kante. Dit lyk of die kerk niks kan regkry in die wêreld nie. Gelowiges maak mekaar seer … Is die hemel nie net 'n sprokie nie?
Stop! Bly kalm en lees een van hierdie 365 Wyshede uit die pen van Isak Burger. Hier is genoeg vir 'n hele jaar. Of jy kan sewe op een slag lees. Net soos jy wil, wanneer jy wil, volgens jóú behoefte. En jy kan sy Bybelkennis wat lig bring en waarhede vol hoop vir jou vriende en familie aangee, wanneer hulle twyfel.
Jesus is meer
Die mense wat my die meeste teleurgestel het, is kerkmense. Ek het hoë verwagtings gehad dat ek in die kerk welkom sou wees, net soos ek is. Presies die teenoorgestelde het gebeur! Ek weet nie of ek nog in Jesus kan glo as dit is hoe sy volgelinge optree nie.”
Te veel mense word deur die Christelike godsdiens teleurgestel en kom dan nie by Jesus Christus uit nie.
Kom ontmoet die ware Jesus! Leer Hom in hierdie boek ken as die beginpunt van jou geluk, selfvertroue en innerlike vrede. Ervaar die liefde, genade en vergifnis wat Hy kan gee omdat Hy God is. Dit is net Hy wat alle pyn en seerkry kan genees. By Hom is alle mense welkom. Hy kyk nie na mense se status of die prestasies wat hulle behaal het nie.
Jesus is méér laat die historiese Jesus van die Bybel voor mense van vandag gestalte kry. Dit is nie 'n volledige geskiedenis van sy lewe en werk nie, maar lig die hoogtepunte uit sodat Jesus 'n groter werklikheid in mense se lewens kan word. Mense het God nodig - nie skynheilige godsdiens met uitputtende voorskrifte nie. Die dinge wat gelowiges doen wat mense van Jesus af weghou, word daarom in liefde uitgewys, nie as veroordeling nie, maar as aanmoediging vir almal wat waarlik die kerk van Jesus wil wees om Hóm vir die wêreld te wys.
Isak Burger, Liesel Krause-Wiid, Flip Loots & Hennie Stander
Woorde soos hoop, vergifnis en vrede sal na hierdie boek nie meer betekinlose 'kerk' - woorde wees nie. Hulle sal praktiese maniere word om nader aan God te kom.
5 Minute in die Hemel
Antwoorde oor die dood en die lewe daarna. Wat wag vir ons in die hemel? Die lewe na die dood is oneindig belangrik - ons gaan die res van ons bestaan daar deurbring. Jou keuses nou bepaal of jy uitsien na die wonder van die hemel ... of die verskrikking van die hel ...
Seisoene, storms en woestyne
God gebruik seisoene, storms en woestyne om sy doel in ons lewens te verwesenlik. In Seisoene, storms en woestyne verduidelik Isak Burger hoe moeilike tye in 'n mens se lewe ook sin en betekenis kan hê al verstaan jy dit nie in daardie stadium nie.
Death and Life Thereafter
Nie-fiksie / Non-fiction: Geloof / Religion
Nie-fiksie / Non-fiction - Geloof / Religion